Каталіцкія фарныя могілкі (Горадня)

Каталіцкія фарныя могілкі — даўнія могілкі каталіцкай грамады Горадні. Гісторыя Уладкаваньне могілак «ex urbem» было часткай пляну гарадзкіх пераўтварэньняў, запачаткаваных у Рэчы Паспалітай яшчэ ў часы караля Станіслава Аўгуста Панятоўскага. Паводле рашэньня Камісіі паліцыі Абодвух Народаў Рэчы Паспалітай у 1791 годзе могілкі ва ўсіх буйных гарадзкіх асяродках краіны пераносіліся па-за горад. У выніку гэтага рашэньня ў 1792 годзе ля ўсходняга ўскрайку Горадні былі заснаваныя новыя фарныя каталіцкія могілкі. У 1822 годзе на могілках пабудавана капліца па праекце архітэктара К. Багеміла. Асаблівую ўвагу заслугоўваюць надмагільныя помнікі працы Б. Шушкевіча, Г. Забароўскага і інш. Зачынены ў сярэдзіне 1970-х гадоў. У 1986 годзе паводле рашэньня Гарадзенскага аблвыканкаму старыя гарадзенскія каталіцкія могілкі атрымалі статус помніка абласнога значэньня. Асобы, пахаваныя на могілках Эліза Ажэшка (1841—1910) — польская і беларуская пісьменьніца, грамадзкая дзяячка, пэдагог Станіслаў Нагорскі (1826—1896) — гарадзенскі юрыст, муж Элізы Ажэшкі Джузэпэ Сака (1735—1798) — архітэктар ВКЛ, прадстаўнік стылю барока і клясыцызму Януш Будзаноўскі (1923—1939) — удзельнік абароны Горадні ў 1939 годзе Эдвард Лістоўскі (1861—1922) — мэр Горадні ў 1907—1922 годах айцы М. Фардон, Ф. Грынкевіч і М. Арановіч З. І. Касьцялкоўская Я. Каханоўскі генэрал Ф. Баркоўскі гродзенскія віцэ-губэрнатары Т. Янеўскі і К. Максімовіч барон З. Дангел урач А. Тальгейм На могілках таксама пахаваны жаўнеры Польскай рэспублікі, якія загінулі падчас польска-савецкай вайны 1919—1920 гадоў. Вонкавыя спасылкі «Ад Каложы да Фартоў» Юры Гардзееў. Рэцэнзія на Черепица В.Н., Гродненский православный некрополь (С древнейших времён до начала XX века). Гродно, 2001.